**UPUTE I OBAVIJESTI KANDIDATIMA**

**za prijam u službu u Jedinstveni upravni odjel Općine Čađavica**

 **na neodređeno vrijeme uz obvezni probni rad od tri mjeseca**

**POMOĆNI RADNIK (1 izvršitelj m/ž)**

Obavještavaju se kandidati za radno mjesto POMOĆNI RADNIK o opisu poslova i zadaćama radnog mjesta, podacima o plaći, testiranju, način testiranja i području testiranja, kako slijedi:

1. **OPIS POSLOVA I ZADAĆA RADNOG MJESTA**

|  |  |
| --- | --- |
| Opis poslova i zadataka radnog mjesta  | Približan postotak vremena koji je potreban za obavljanje svakog posla pojedinačno - % |
| obavlja poslove čišćenja ureda, sanitarnih prostorija, zajedničkih i drugih prostorija u zgradi Općine i drugih objekata i prostorija u vlasništvu Općine te prostora ispred navedenih zgrada | 50 |
| vodi brigu i održava cvjetnjake na javnim površinama | 20 |
| vodi brigu o radnim strojevima, sanitarnim i drugim potrebnim sredstvima | 10 |
| obavlja poslove privremenog korištenja i primopredaje te održavanja i uređenja zgrade Hrvatskog doma | 10 |
| obavlja poslove čišćenja prostorija u vlasništvu Općine po nalogu pročelnika, obavlja druge poslova iz svog djelokruga ili poslove po nalogu pročelnika | 10 |

1. **PODACI O PLAĆI**

#### Podaci o plaći radnog mjesta propisani su Odlukom o visini osnovice za obračun plaće djelatnika Općine Čađavica („Službeni glasnik Općine Čađavica“ broj 8/23) kojom je za sva radna mjesta u Jedinstvenom upravnom odjelu općine Čađavica utvrđena jedinstvena osnovica od 610,00 eura i Odlukom o određivanju koeficijenata za obračun plaće službenika i namještenika Jedinstvenog upravnog odjela Općine Čađavica („Službeni glasnik Općine Čađavica“ broj 2/20, 3/21) kojom je za poslove pomoćnog radnika određen koeficijent 1,46.

Slijedom navedenog, osnovnu plaću radnog mjesta namještenika (pomoćni radnik) čini umnožak osnovice i pripadajućeg koeficijenta složenosti poslova radnog mjesta, uvećan za 0,5% za svaku navršenu godinu radnog staža.

1. **TESTIRANJE KANDIDATA**

Testiranje kandidata koji ispunjavaju formalne uvjete provodi Povjerenstvo za provedbu postupka javnog natječaja. Za kandidata koji ne pristupi testiranju smatrat će se da je povukao prijavu za oglas. Testiranje kandidata će se provesti sukladno članku 22. i 23. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19), a o čijem će vremenu održavanju kandidati koji ispunjavaju uvjete biti pravovremeno obaviješteni.

**Provjera znanja i sposobnosti sastoji se od:**

1. pisanog testa iz općeg znanja - poznavanja Statuta Općine Čađavica, dostupan na linku: <https://www.opcina-cadjavica.hr/statut/>
2. intervjua s Povjerenstvom.

**Pravila testiranja**

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja.

Smatra se da je kandidat, koji nije pristupio prethodnoj provjeri znanja, povukao prijavu na natječaj. Prethodna provjera znanja obuhvaća pisano testiranje i intervju.

Postupak provjere znanja i sposobnosti provodi Povjerenstvo za provedbu natječaja.

Po dolasku na prethodnu provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Po utvrđivanju identiteta, kandidatima će biti podijeljena pitanja za provjeru znanja (opći dio) iz poznavanja Statuta Općine Čađavica. Pisani test sastoji se od **ukupno 10 pitanja.**

**Svaki točan odgovor nosi 1 bod i** kandidat može na pismenom dijelu provjere znanja **ostvariti najviše 10 bodova.**

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Pisano testiranje traje **maksimalno 45 minuta.**

Intervju se provodi samo s kandidatima koji su ostvarili **najmanje 50% bodova iz provjere znanja** na provedenom testiranju. Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad.

**Na intervjuu kandidat može ostvariti maksimalno 10 bodova.**

Nakon provedenog postupka prethodne provjere znanja i sposobnosti, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju i intervjuu.

**MJESTO I VRIJEME ODRŽAVANJA TESTIRANJA**

Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će na službenoj web stranici i na oglasnoj ploči općine Čađavica objaviti mjesto i vrijeme održavanja prethodne provjere znanja i sposobnosti kandidata, najmanje 5 dana prije održavanja provjere. Kandidati koji ispunjavaju formalne uvjete natječaja bit će obaviješteni o vremenu i mjestu održavanja prethodne provjere znanja i sposobnosti i putem kontakt broja telefona koji navedu u prijavi na natječaj.

 Povjerenstvo za provedbu javnog natječaja